**Referat fra skolemiljøutvalgsmøte**

**2 – 2018/2019**

|  |  |  |  |  |  |
| --- | --- | --- | --- | --- | --- |
| SANDNES KOMMUNE | | | MØTETYPE: | Skolemiljøutvalgsmøte |  |
|  | | | MØTE NR.: | 2 – 2018/2019 |  |
| Skeiane ungdomsskole | | | DATO: | 17.12.18 |  |
|  | | | STED: | Skeiene ungdomsskole |  |
| **MØTEREFERAT** | | | MØTELEDER: | Rikke Johnsen Egeland |  |
|  | | | MØTEREFERENT: | Kari Skauge Brynjulfsen |  |
|  | | | JOUR NR/ARK NR/ MAPPE | / / |  |
| **Til stede** | | Bengt Norbakken, Sindre Årsvoll, Karen Margrethe Mjelde, Rikke Johnsen Egeland, Anette Skår, Liv Hofgaard og Kari Skauge Brynjulfsen | | | |
| **Forfall:** | |  | | | |
| **Sendes også:** | | Elisabeth Ueland, Cathrine Fuglestad | | | |
| **SAK** | **BEHANDLET** | | | | **ANSVARLIG/FERDIG TIL** |
| 7-18/19 | **Godkjenning av innkalling og referat**  Innkalling og referat ble godkjent uten merknader | | | |  |
| 8-18/19 | **Evaluering av vinterballet**  Elevenes tilbakemelding etter ballet er positive. Kjekt å se at så mange deltok i polonesen selv om det var trangt om plassen. Elevrådet hadde gjort et godt stykke arbeid i forkant. Underholdningen var variert, og den inkluderte mange elever. Det var flere kåringer, og her var det fokusert på gode verdier som ikke er helt typiske.  Ballet har endret navn fra juleball til vinterball etter oppfordring fra enkelte som hadde problemer med å delta dersom det het juleball.  Vi ser ellers at vi må være tydeligere i bestillingen av foreldrevakter slik at det blir gitt klarere instrukser om hva som forventes. Vi vil fortsatt ha fire foreldrevakter fra hver klasse da det er viktig med voksentetthet.  Neste års vinterball blir 28. november for elevene på 8. trinn til 10. trinn. | | | |  |
| 9– 18/19 | **Tilbakemelding etter BUBS**  Annette og Rikke var på Barn og unges bystyre i november. De var godt forberedt til dette møtet og utførte en flott jobb på vegne av skolens elever.  En av hjertesakene var «Lyssetting på kjærlighetsstien», men dette fikk de ikke gjennomslag for. Derimot fikk de gehør for midler til utstyr i gymsalen, og fikk til sammen kr 13 400,-.    En journalist, Frode Olsen, tok kontakt med dem da han ville høre litt mer om forholdene i garderobene og selve gymsalen. | | | |  |
| 10-18/19 | **Elevrådets arbeid for et godt skolemiljø**  Positivt læringsmiljø er fast sak på hvert elevrådsmøte. Det fremmes tiltak som kan være med på å skape et godt læringsmiljø.  Elevrepresentanter forteller om kjekke aktiviteter klasser har gjennomført, og dette gir de andre ideer til hva de selv kan foreslå i egne klasser.  Det foregår også kjekke trivselstiltak i gymsalen i midt-timen, og her er det mange elever, spesielt fra 8. og 9. trinn som deltar. Vi ser også at basketballstaivene brukes flittig i friminuttene. | | | |  |
| 11-18/19 | **Eventuelt** | | | |  |